Babas glo in Boksburg-hospitaal omgeruilArgieffoto Die hooggeregshof in Pretoria het Dinsdag beslis dat ŉ ondersoek gedoen moet word nadat twee babas glo per ongeluk ná hul geboorte in die Boksburg-hospitaal aan die Oos-Rand omgeruil is. The Star het Woensdag berig die twee babameisies is in 2010 by die hospitaal gebore. Een van die pa’s het onlangs ‘n vaderskaptoets versoek nadat die kind se ma hom vir onderhoud gedagvaar het. Volgens die berig is die fout eers ontdek toe nie een van die ouers se bloedtoetse met die kind sŉ ooreengestem het nie. Die vrou wil haar biologiese kind terughê, maar die ander ma weier om haar kind op te gee. Die sentrum vir kinderregte is gelas om die feite te ondersoek en om ŉ besluit te neem wat in die beste belang van die kinders sal wees. Dit is nog nie bekend hoe die kinders vermoedelik omgeruil is nie. – SAPA